Diari Oficial de la Generalitat Valenciana


Sumari del DOGV 8579, del 27-06-2019 (2019/5524)

Notificació de la sentència dictada en el judici verbal número 1632/2016.
-------------------------------------------------------------------------

### Dades del document

Número de DOGV
:   8579

Data del DOGV
:   27-06-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/5524


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el judici verbal número 1632/2016.  
 [2019/5524]  
En el judici esmentat s'ha dictat la resolució que, literalment, és com segueix:  
  
«Sentència número 182/2018  
Judici verbal (desnonament precari)  
Jutge que la dicta: Rafael Martínez Oliver  
Lloc: Torrevieja (Alacant)  
Data: 23 d'agost de 2018  
Demandant: Bankia, SA  
Procuradora: Elena Martínez de Miguel  
Demandat: ocupants actuals i desconeguts de la finca situada al carrer d'Oslo, número 8, pis 1r, planta 2a, porta 25, de Torrevieja.  
Fets  
Primer. La representació processal de l'entitat Bankia, SA, va presentar una demanda de judici verbal de desnonament per precari contra els ocupants desconeguts de la finca situada al carrer d'Oslo, número 8, pis 1r, planta 2, porta 25, de Torrevieja.  
Segon. Una vegada admesa la demanda, es va traslladar a la part demandada perquè hi contestara, la qual va fer cas omís i va ser declarada en rebel·lia de conformitat amb el que disposa l'article 438, en relació amb l'article 496 de la Llei d'enjudiciament civil.  
Atesa la situació de rebel·lia del demandat, la part actora va sol·licitar que es dictara una sentència sense la necessitat de celebració de la vista, i el jutjat va procedir de conformitat amb el que havia sol·licitat aquesta. I van quedar les actuacions vistes per a sentència.  
Tercer. En la tramitació d'aquest procediment s'han observat les normes bàsiques que regeixen el judici verbal.  
Fonaments de dret  
Primer. Aquesta demanda té com a finalitat la recuperació de la finca de la qual és titular l'entitat bancària i ja amb la titularitat provada amb el document dos i tres aportada amb la demanda.  
Aquesta finca està sent ocupada per persones els noms de les quals es desconeixen, que són impossibles de conéixer i que sense pagar res es troben gaudint-ne de la possessió sense cap títol, i que persisteixen en la seua actitud sense atendre els requeriments que aquesta part li ha formulat.  
Queda provada la titularitat de la finca que es pretén recuperar amb la documentació aportada i a la qual adés s'ha fet referència i hi és aplicable aquest procediment i l'article 440, en l'apartat quart; s'han complit els requisits i s'ha considerat com a prova en el procediment la documentació aportada, la qual no ha sigut impugnada pels demandats de conformitat amb el que disposa l'article 324 i 325 de la Llei d'enjudiciament civil, i per aquest motiu és procedent dictar una sentència que reculla la totalitat de la pètita de la demanda.  
  
Segon. Les costes processals s'imposaran a la part demandada de conformitat amb el que disposa l'article 394.1 de la Llei d'enjudiciament civil.  
Vistos els preceptes legals i tots altres que hi són aplicables de manera general i pertinent,  
Dispose  
Estime la demanda presentada per la representació processal de Bankia i condemne els ocupants ignorats de l'immoble situat al carrer d'Oslo, número 8, pis 1r, planta 2, porta 25, de Torrevieja, a sotmetre's a la següent declaració.  
1) Que la part demandada ocupa l'immoble situat en aquest domicili, sense tindre un títol legal que l'habilite per a fer-ho.  
2) Declare que pertoca el desnonament per precari d'aquest domicili i ordene als ocupants deixar aquest habitatge lliure i a la disposició de l'actora, amb l'advertència que, en cas contrari, es procedirà a llançar-los-en, en la data que acabe el servei comú dels jutjats de Torrevieja.  
  
3) Amb la condemna expressa a costes.  
Notifiqueu aquesta resolució a les parts, fent-los saber que no és ferma i que s'hi pot interposar un recurs d'apel·lació en el termini de 20 dies comptats des de l'endemà de la notificació, amb la consignació prèvia del depòsit de 50 - en els termes establits en la disposició addicional 15 de la Llei 1/2009, de 3 de novembre.  
  
Publicació. La sentència anterior va ser pronunciada, llegida i publicada pel jutge que la va dictar, mentre celebrava audiència pública el mateix dia de la data. Com a lletrat de l'Administració de justícia, en done fe.  
Torrevieja, 23 d'agost de 2018  
Així ho dispose i signe el jutge.  
En done fe.»  
  
Atés que es desconeix el domicili o la residència actuals de la part demandada, per una resolució de hui el jutge, de conformitat amb el que es disposen els articles 156.4 i 164 de la Llei 1/2000, d'enjudiciament civil, ha ordenat la publicació d'aquest edicte al tauler d'anuncis d'aquest jutjat o en el butlletí oficial per a portar a efecte la diligència de notificació de la sentència a la part demandada.  
  
Torrevieja, 23 de maig de 2019.- El lletrat de l'Administració de justícia: José Antonio Villalgordo Cárceles.